Wat elke skrywer moet weet | PEN Afrikaans
PEN Afrikaans se artikelreeks oor belangrike kwessies in die skrywerswêreld
Nuus / Projekte / Wat elke skrywer moet weet
Menige skrywers het al voor, tydens of na die skryfproses gewonder oor onderwerpe wat in hierdie bundel aandag kry, soos outeursreg, publikasie-ooreenkomste, die voor- en nadele van selfpublikasie en ander vrae.
Wat elke skrywer moet weet, die reeks artikels wat PEN Afrikaans verlede jaar as deel van ons maandelikse nuusbrief gepubliseer het, is vanjaar in die vorm van 'n bundel gepubliseer.
Selfpublikasie – Dave Henderson
Dave Henderson, stigter van myebook.co.za, gee in hierdie maand se artikel 'n oorsig oor selfpublikasie. Hy verduidelik watter opsies aan skrywers beskikbaar is en gee praktiese wenke.
"Hoe gaan 'n mens te werk om die regte te verkry om iets vir die verhoog te verwerk? Hoe word 'n teks regmatig vertaal en opgevoer? Wie besit die intellektuele eiendom in die aangepaste werk?"
"Jy het soveel daarin belê om die werk te skryf, moenie huiwer om na te dink voordat jy teken nie. As jou werk die publikasie werd is, sal dit die uitgewer se moeite werd wees om te wag terwyl jy die kontrak eers lees!"
"Dit is belangrik dat voornemende skrywers moet onthou dat, in beginsel, elke persoon die reg het om te besluit watter aspekte van sy/haar lewe privaat is en wat privaat gehou moet word. Verder het individue ook die reg om te besluit watter inligting geopenbaar mag word en ook onder watter omstandighede sodanige openbaarmakings mag geskied."
Laster en die skending van persoonlikheidsregte – Bernard Wessels
In skrywerskontrakte is daar dikwels 'n klousule ingevolge waarvan die skrywer waarborg dat geen gedeelte van sy/haar manuskrip lasterlik is of derde partye se regte sal skend nie. Aanspreeklikheid vir verbreking van dié waarborg berus tipies by die skrywer. Dit is daarom nuttig om te kyk na laster en die skending van persoonlikheidsregte in hierdie […]